# Vigsling av biskop

1. Vigslingsgudstjenesten følger ordningen Høymesse med de tillegg og endringer som går fram av ordningen nedenfor.
2. Når det er ringt sammen, går prosesjonen inn i kirken under preludiet. Det kan ringes med alle klokker under prosesjonen.
3. Prestene bærer alba og rød stola. Biskopene bærer korkåpe.

**B** = Forrettende biskop

### 1 | Inngang

Når det er ringt sammen, går prosesjonen inn i kirken under preludiet.

### Preludium

Den biskop som skal vigsles, tar plass i koret på den ene siden, de som assisterer, og de øvrige prester på den andre siden.

Forrettende biskop går til alteret.

### Inngangssalme

### Inngangsord

Enten A

**B** vendt mot menigheten | Kjære menighet.

Nåde være med dere og fred fra Gud, vår Far, og Herren Jesus Kristus.

Eller B

**B** vendt mot menigheten | I Faderens oa Sønnens og Den Hellige Ands navn.

### 2 | Syndsbekjennelse

**B** | La oss bøye oss for Gud og bekjenne våre synder.

Forrettende biskop kneler, vendt mot alteret.

**A** | Hellige Gud, himmelske Far. Se i nåde til meg, syndige menneske, som har krenket deg med tanker, ord og gjerninger, og kjenner lysten til det onde i mitt hjerte. For Jesu Kristi skyld, ha langmodighet med meg. Tilgi meg alle mine synder, og gi meg å frykte og elske deg alene

### 3 | Bønnerop

Forrettende biskop står, vendt mot alteret.

Kyrie eleison, Gud Fader, miskunne deg. Kriste eleison, Herre Krist, miskunne deg. Kyrie eleison, Hellig Ånd, miskunne deg.

### 4 | Lovsang

Leddet Lovsang synges helst i fullstendig form.

**B** eller **F |** Ære være Gud i det høyeste.

**M** | Og fred på jorden blant mennesker som har Guds velbehag. Vi lover deg, vi priser deg, vi tilber deg, vi opphøyer deg.

**F |** Vi hyller deg for din store herlighet, Herre Gud, himmelske konge, allmektige Fader.

**M** | Omkved

**F |** Herre, Guds enbårne Sønn, Jesus Kristus, Guds Lam som bar all verdens synder, miskunne deg over oss. Du som sitter ved Faderens høyre hånd, hør vår bønn.

**M** | Omkved

**F |** For du alene er hellig, du alene er Herre, du alene er den høyeste, Jesus Kristus med den Hellige Ånd i Faderens herlighet.

**M** | Vi lover deg, vi priser deg, vi tilber deg, vi opphøyer deg. Amen.

### 5 | Dagens kollektbønn

Etter dagen i kirkeåret

### 6 | Salme

### 7 | Fremstilling

Leder eller nestleder i bispedømmerådet (en lek person), ved lesepulten

Guds ord påminner oss om at vi skal vise dem anerkjennelse som arbeider blant oss oger våre forstandere i Herren. Vi skal be for dem og sette dem overmåte høyt på grunn av den gjeming de har.

En ny tilsynsmann i vår kirke fremstilles for oss i dag. (Navnet nevnes) er kalt til biskop i (tjenestestedet nevnes) bispedømme. *Han* skal i dag vigsles til tjenesten. La oss ta imot *ham* i kjærlighet og bære *ham* fram for Gud i våre bønner.

La oss be.

Evige Gud, du som kan bruke svake og syndige mennesker i din tjeneste, vi takker deg fordi du kalte apostlene og grunnla din kirke på jorden. Vi ber deg at du vil velsigne vår nye biskop ved din Ånd, som gir kraft, kjærlighet og sindighet. Hjelp oss alle å tjene deg med våre nådegaver og evner, så vi sammen kan bygge vår menighet på den ene sanne grunnvoll, Jesus Kristus, vår Herre.

Den som har forestått fremstillingen, går til sin plass.

### 8 | Skriftlesning

**B** vendt mot menigheten | La oss høre hva Guds ord vitner om tilsynstjenesten.

Tekstene nedenfor leses fra lesepulten av dem som assisterer. Etter hver av de fire lesningene synges det fra «Kom, Hellig And med skapermakt» (NoS 208).

Menigheten sitter under tekstlesningene.

#### Første lesning

Det står skrevet hos evangelisten Matteus i det 28. kapittel:

Jesus trådte fyam og talte til de elleve disiplene og sa: «Meg er gitt all makt i himmel og på jord. Gå derfor ut og gjør alle folkeslag til disipler, ideJ dere døper dem til Fadere og Sønnens og Den Hellige Ands navn og lærer dem å holde altdet jeg har befalt dere. Ogse, jeg er med dere alle dager inntil verdens ende.» Matt 28,18-20

**A** | Kom, Hellig Ånd med skaper makt, opprett hva synd har ødelagt, og glede i hvert hjerte giv som du har født til evig liv.

En trøsters store navn du har, Guds gave god og dyrebar, for sjelen syk en salve mild, en livets brønn, en hellig ild! NoS 208,1-2

Andre lesning

Det står skrevet i Paulus' første brev til menigheten i Korint i det 15. kapittel:

Jeg kunngjør for dere, brødre, det evangelium jeg forkynte dere, det dere har mottatt og står på. Gjennom det blir dere frelst, hvis dere holder fast på det ordet jeg forkynte - så sant dere ikke forgjeves er kommet til tro. For først og fremst overgav jeg dere det jeg selv har tatt imot,

at Kristus døde for våre synder etter skriftene,

at han ble begravet,

at han stod opp den tredje dag etter skriftene,

og at han viste seg for Kefas og deretter for de tolv.

Deretter viste han seg for mer enn fem hundre brødre på en gang. Av dem lever de fleste, men noen er døde. Deretter viste han seg for Jakob, deretter for alle apostlene. Aller sist viste han seg for meg, jeg som bare er et ufullbåret foster. For jeg er den ringeste av apostlene, ja, jeg er ikke verdig til å kalles apostel, for jeg har forfulgt Guds kirke. Men ved Guds nåde er jeg det jeg er, og hans nåde mot meg har ikke vært forgjeves. For jeg har arbeidet mer enn noen av dem, det vil si ikke jeg, men Guds nåde som er med meg. Men enten det er meg eller de andre - dette forkynner vi, og det er dette dere har tatt imot i tro. 1 Kor15,1-11

**A** | Du visdoms, råds og styrkes Ånd, du kraft av Herrens høyre hånd, du lysets bærer, Ordets tolk for alle tungemål og folk,

ditt lys opptenn i vår forstand, i hjertet kjærlighetens brann, til vanmakt vår og usseldom med hellig hjertestyrke kom! Nos 208,3-4

Tredje lesning

Det står skrevet i Paulus' brev til Titus i det 1. kapittel:

En tilsynsmann er Guds forvalter, og det må ikke være noe å utsette på ham. Han må ikke væreegemådig, bråsint, drikk­ feldig, voldsom eller ute etter skammelig vinning. Han skal være gjestfri, elske det gode, være besindig, rettskaffen og gudfryktig og herre over seg selv. Han må holde seg til det troverdige ord i samsvar med læren, slik at han både er i stand til å rettlede etter den sunne lære og til å gjendrive påstandene til dem som sier imot. Tit1,7-9

**A** | Vår fiende, jag ham langt på flukt, gi fred og troens fagre frukt, og la oss alle, store, små, i sjeleomsorg hos deg stå!

Gjør oss med Gud, vår Fader, kjent, med Sønnen som fra ham er sendt, med deg som fra dem begge går, og hjelp at vi i troen står! Nos 208,5-6

Fjerde lesning

Det står skrevet i Peters første brev i det 5. kapittel:

Nå ber jeg de eldste blant dere, jeg som selv er en eldste og et vitne om Kristi lidelser og har del i herligheten som skal åpenbares: Vær hyrder for den Guds hjord som dere har hos dere! Ha tilsyn med den, ikke av tvang, men av fri vilje, slik Gud vil. Gjør det ikke for vinnings skyld, men med et villig sinn. Dere skal ikke herske over menigheten som er betrodd dere, men være et eksempel for hjorden. Når så overhyrden åpenbarer seg, skal dere få herlighetens krans som aldri visner. 1 Pet 5,1-4

**A** | Vær lovet Gud, vår Fader god, Guds Sønn som opp av døde stod, og Trøsteren som kom her ned: Vær lovet i all evighet! Nos 208,7

### 9 | Vigslingstale

### Forrettende biskop holder en kort tale over en høvelig tekst.

### 10 | Formaning og løfteavleggelse

Etter talen går biskopen som skal vigsles, fram til alterringen.

**B** | Du har hørt Guds ord om tilsynstjenesten, om dens krav og dens løfter og hvor viktig den er for Guds kirke på jorden. Når Herren fremdeles\* betror deg tjenesten med Ord og sakrament, og nå setter deg til å utføre en biskops gjerning, krever han av deg at du skal være sindig og årvåken i ditt kall.

\*Ordet fremdeles utelates når den som skal vigsles, ikke før har vært prest.

* Du skal rekke Herrens menighet Ordets brød og gi vel akt på deg selv og hele den hjord som er deg betrodd.
* Du skal ta vare på den apostoliske lære etter vår kirkes bekjennelse, og rettlede og oppmuntre Herrens tjenere i menigheten.
* Du skal utføre din tjeneste med troskap, og sammen med dine medtjenere legge vinn på å fremme og bevare enheten i Guds kirke, til pris og ære for hans hellige navn.

(Navnet nevnes), lover du for Guds åsyn og i denne menighets nærvær at du vil gjøre dette med troskap, ved den nåde Gud vil gi deg?

**Biskopen** | Ja.

**B** | Så gi meg hånden på det.

Biskopen bekrefter sitt løfte med håndslag.

### 11 | Håndspåleggelse og bønn

**B** | Under håndspåleggelse og bønn vil vi overgi deg til Gud, og be om at han ved sin Ånd må hellige og utruste *deg* til tjenesten.

Biskopen kneler.

Forrettende biskop-og de som assisterer, legger hånden på biskopens hode.

**B** | Allmektige Gud, vår Herre Jesu Kristi Far, se i nåde til denne tjener og sign *ham* til hans gjerning. Gi *ham* din Hellige Ånd, så *han* utfører sin tjeneste slik at din kirke bygges opp og ditt hellige navn blir æret. Styrk *ham* til å holde fast ved ditt ord og rett forkynne Jesu Kristi evangelium. Gi *ham* i tale og i ferd å være et forbilde for dem som tror på deg.

Fyll *ham* med våken kjærlighet, så *han* med troskap fører tilsyn med menighetene og dem som gjør tjeneste der. Hjelp *ham* til å vise klokskap når han gir trøst og råd, når *han* lærer, oppmuntrer og taler til rette, så det hellige evan­ gelium må bli bevart klart og rent hos oss og din kirkes en­ het bli fremmet blant oss ved din Sønn Jesus Kristus, vår Herre.

**Biskopen og de som assisterer** | Amen.

**B** | Så erklærer jeg at du er rett kalt biskop i vår kirke, med den myndighet og det ansvar som hører til ditt hellige kall, etter Guds ord og vår kirkes ordninger.

Forrettende biskop legger bispekorset om den nye biskopens hals.

Forrettende biskop og de som assisterer, går til sine plasser. Den nye biskopen går til alteret.

### 12 | Trosbekjennelse

**Den nye biskopen**, vendt mot menigheten | La oss bekjenne vår hellige tro.

Deretter sammen med menigheten, vendt mot alteret

**A |** Vi tror på en Gud, den allmektige Far, som har skapt himmel og jord, alt synlig og usynlig.

Vi tror på en Herre, Jesus Kristus, Guds enbårne Sønn, født av Faderen før alle tider, Gud av Gud, lys av lys, sann Gud av sann Gud, født, ikke skapt, av samme vesen som Faderen. Ved ham er alt blitt skapt. For oss mennesker og til vår frelse steg han ned fra himmelen, og ved Den Hellige Ånd og av jomfru Maria ble han menneske av kjøtt og blod. Han ble korsfestet for oss under Pontius Pilatus, led og ble begravet, oppstod den tredje dag etter Skriftene og f6r opp til himmelen, sitter ved Faderens høyre hånd, skal komme igjen i herlighet for å dømme levende og døde, og hans rike skal være uten ende.

Vi tror på Den Hellige Ånd, som er Herre og gjør levende, som utgår fra Faderen og Sønnen, tilbes og æres sammen med Faderen og Sønnen, og som har talt gjennom profetene. Vi tror på en hellig, allmenn og apostolisk kirke. Vi bekjenner en dåp til syndenes forlatelse og venter de dødes oppstandelse og et liv i den kommende verden. Amen. Den nikenske trosbekjennelse, Noter, se side 267ff.

Menigheten setter seg.

### 13 | Salme før prekenen

Kort bønnesalme

### 14 | Preken

Den nye biskopen preker over dagens tekst.

Deretter fortsetter gudstjenesten etter ordningen Høymesse.